सभ्याचार निरंतर चलने वाली प्रक्रिया
एसएसएमकाॅलेज दीनानगर में प्रिंसिपल डॉ. आरके तुली की अध्यक्षता में पंजाबी विभाग की ओर से सभ्याचारक परिवर्तन और पंजाबी सभ्याचार विषय पर आधारित एक्सटेंशन लेक्चर करवाया गया।
गुरु नानक देव यूनिवर्सिटी के पंजाबी विभाग के प्रोफेसर डॉ. दरिया मुख्यवक्ता के तौर पर शामिल हुए। प्रिंसिपल ने कहा कि संस्कृति सभ्याचार हमारे समाज निर्माण का अभिन्न हिस्सा है। समाज में रहते हुए प्रत्येक व्यक्ति इसके उतार चढ़ाव परिवर्तन से प्रभावित होता है। ऐसे परिवर्तनों में स्वयं को संतुलित व्यवस्थित करना ही सभ्याचार है। पंजाबी विभाग के डॉ. साहिब सिंह ने डॉ. दरिया की लोकधारा क्षेत्र में उपलब्धियों पर प्रकाश डाला। डॉ. दरिया ने कहा कि सभ्याचार निरंतर चलने वाली क्रिया है। गतिशीलता के गुण के कारण यह भी स्थिर नहीं होता और मनुष्य के प्रत्येक क्रिया क्लाप यहां तक कि सभी जरूरतें इससे जुड़ी होती हैं।
उन्होंने स्टूडेंट्स को बताया कि समय की तरह सभ्याचार में भी परिवर्तन होते हैं और परिवर्तन के साथ भाषा भी बदलती है, जिसे भाषा का बौनापन अथवा भाषा का संक्षिप्त होना कह सकते हैं। उन्होंने स्टूडेंट्स के साथ विचार करते हुए उनको साहित्य के क्षेत्र में भी अपना करियर बनाने के लिए प्रेरित किया। प्रो. नवप्रीत सिंह ने विद्यार्थियों के ज्ञान में वृद्धि करने के लिए मुख्य वक्ता डॉ. दरिया का धन्यवाद किया। इस मौके पर प्रो. मीना कुमारी, तरनदीप कौर, प्रो. बलविंदर कौर, अमिता सहित अन्य स्टाफ मेंबर मौजूद थे।
मुख्यवक्ता डॉ. दरिया को सम्मानित करते प्रिंसिपल डॉ. आरके तुली।
hin_Deva hin_Deva hin_Deva hin_Deva awa_Deva